קייסי סירבו לוהקה לתפקיד אלכס לאחר מספר אודישנים. היא תיארה את הדמות כ"חכמה, מהירה ומונעת סכנה". הת'ר לאנגנקאמפ נבחרה לבצע את תפקיד המשנה - דונה. לפניי הצילומים היא נאלצה לכסות את פניה בגבס על מנת להעמיד פנים כאילו היא סובלת מעיוות ובנוסף היא וכותבי הסרט החליטו כי דמותה בסרט תהיה חובבת פאזלים אותם היא עושה על מנת להתמודד עם הבדידות שלה שנגמרה לה בעקבות העיוות בפנים.
טיירון מינגס
טיירון מינגס (באנגלית: Tyrone Mings; נולד ב-13 במרץ 1993) הוא כדורגלן אנגלי, המשחק בעמדת הבלם באסטון וילה ובנבחרת אנגליה.
קריירה.
מינגס נולד בבאת'. את קריירת הנוער עשה בסאות'המפטון ובבריסטול רוברס. ב-2013 הצטרף לאיפסוויץ' טאון מהפוטבול ליג צ'מפיונשיפ וערך את הופעת הבכורה שלו במשחק האחרון של עונת 2012/2013. ב-2015 עבר לבורנמות' מהפרמייר ליג בה חתם לארבע עונות. בינואר 2019 הושאל לאסטון וילה לשארית עונת 2019/2020 וביולי 2019 חתם בקבוצה לאחר שהועבר תמורת כ-20 מיליון פאונד.
מינגס זומן לראשונה לסגל נבחרת אנגליה לקראת המשחק מול נבחרת בולגריה באוקטובר 2019, במסגרת מוקדמות יורו 2020, ורשם במשחק את הופעת הבכורה שלו. ב-15 בנובמבר 2021 כבש שער בכורה בניצחון נבחרת אנגליה 0–10 על סן מרינו.
ג'ון פרנקלין בוביט
ג'ון פרנקלין בוביט (באנגלית: John Franklin Bobbitt; 16 בפברואר 1876 – 7 במרץ 1956) היה איש חינוך אמריקאי, פרופסור באוניברסיטת שיקגו וסופר התמחה בתחום תוכנית לימודים.
ביוגרפיה.
הוריו ג'יימס ומרתה בוביט חיו בעיירה קטנה בשם אנגלית (English) באינדיאנה. בוביט סיים את לימודיו בשנת 1901 באוניברסיטת אינדיאנה. ובתחילת חייו עבד בכמה בתי ספר כפריים באינדיאנה.
בין שנת 1903 לשנת 1907 היה בוביט מורה בבית הספר פיליפיני במנילה. הוא נסע לפיליפינים במסגרת היותו חבר בוועדה שנשלחה לעריכת תוכנוית לימודים בתי ספר יסודי לאיים באזור. המשלחת יצרה תוכניות לימודים מקוריות באופן שיתאים לצורכי האוכלוסייה. בתחילה הם ניסו להטמיע ספרי לימוד אמריקאיים שהכירו בבתי ספר מארצות הברית, אך שר החינוך בפיליפינים גרם להם להסתכל על כך. כשראו שהרעיון שלהם לא תואם את המציאות החברתית הם השליכו את התוכנית המקורית שלהם וערכו תוכניות מגוונות ודברים שיעזרו לאנשים להשיג השכלה ולהתפרנס וליהנות ממימוש עצמי. המשלחת לאט לאט התרחקה מספרי הלימוד האמריקאיים וכתבו תוכניות שמבוססות על התרבות הפיליפינית. אז הבין בוביט שיש צורך לגבש תוכנית לימודים במקומות שונים בעולם באמצעות שימוש באמונות מסורתיות מקומיות. בעקבות מסע זה כתב בוביט את ספרו "על הקוריקולום".
בהמשך חייו קיבל תואר דוקטור מאוניברסיטת קלארק בשנת 1909. ומשנת 1909 ועד פרישתו בשנת 1941 עבד בוביט באוניברסיטת שיקגו.
פרנקלין בוביט
אדנגלסי
הר בנקרט
הר בנקרט (באנגלית: Mount Benkert) הוא הנונאטאק המזרחי ביותר בנונאטאקי סנואו, באזור חוף אינגליש בארץ פאלמר שבאנטארקטיקה.
הנונאטאק ממוקם 15 קילומטרים מזרחית - דרום-מזרחית מהר ת'ורנטון.
גובהו של ההר 700 מטרים מעל פני הים.
היסטוריה.
גילוי ומיפוי ההר.
ההר התגלה וצולם על ידי השירות האנטארקטי של ארצות הברית, בין השנים 1939–1941.
ההר צולם מן האוויר על ידי צי ארצות הברית בעונת המחקר (הקיץ האנטארקטי) 1965–1966.
מקור השם.
שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של קפטן וו. מ. בנקרט (W.M. Benkert), איש משמר החופים של ארצות הברית, שהיה מפקד ספינת משמר החופים של ארצות הברית איסטווינד (USCGC Eastwind) במהלך מבצע דיפ פריז בעונת המחקר (הקיץ האנטארקטי) 1966–1967.
לקריאה נוספת.
• Smellie, John. (1999), Lithostratigraphy of Miocene–Recent, alkaline volcanic fields in the Antarctic Peninsula and eastern Ellsworth Land, Antarctic Science. 11. 362 - 378. 10.1017/S0954102099000450
אזרי קונסה
אזרי קונסה (באנגלית: Ezri Konsa; נולד ב-23 באוקטובר 1997) הוא כדורגלן אנגלי, המשחק בעמדת המגן באסטון וילה.
קריירה.
קונסה נולד בלונדון, בן לאב מקונגו ואם מאנגולה. את קריירת הנוער עשה בצ'רלטון את'לטיק. את הבכורה שלו בקבוצה הבוגרת מהפוטבול ליג הראשונה עשה באוגוסט 2016. ב-2018 עבר לברנטפורד מהפוטבול ליג צ'מפיונשיפ. עונה לאחר מכן עבר לאסטון וילה מהפרמייר ליג.
קונסה היה חבר בנבחרת הנוער של אנגליה שזכתה בגביע העולם בכדורגל עד גיל 20 ב-2017. הוא שותף בטורניר רק כמחליף בדקות הסיום של חצי הגמר. ב-2019 היה חבר סגל נבחרת אנגליה בכדורגל עד גיל 21 שהשתתפה באליפות אירופה.
האנטר ביידן
רוברט האנטר ביידן (באנגלית: Robert Hunter Biden; נולד ב-4 בפברואר 1970) הוא עורך דין, איש עסקים, ויועץ השקעות אמריקאי.
האנטר ביידן הוא בנו השני של נשיא ארצות הברית, ג'ו ביידן, ואחד מהאישים המרכזיים הקשורים לפרשת טראמפ–אוקראינה.
ביוגרפיה.
האנטר ביידן נולד ב-4 בפברואר 1970 בעיר ווילמינגטון שבמדינת דלאוור שבארצות הברית. הוא בנם של נשיא ארצות הברית ג'ו ביידן ואשתו הראשונה, ניליה האנטר. ב-18 בדצמבר 1972 אמו ואחותו נעמי נהרגו בתאונת דרכים והאנטר ואחיו בו, נפצעו קשה. לאחר נישואיו השניים של אביו עם ג'יל ג'ייקובס נולדה לו אחותו למחצה, אשלי שכיום עובדת סוציאלית.
האנטר ביידן למד בתחילה באוניברסיטת ג'ורג'טאון וסיים שם את לימודיו ב-1992 עם תואר ראשון. בשנה לאחר מכן היה האנטר ביידן מתנדב בארגון היישועי Jesuit Volunteer Corps Northwest שם הכיר את אשתו לעתיד קתלין בולה. ביידן המשיך את לימודיו לאחר מכן, תחילה בבית הספר למשפטים של אוניברסיטת ג'ורג'טאון, אך לאחר שנה עבר לאוניברסיטת ייל שם סיים את לימודיו לתואר ב-1996.
קריירה.
לאחר שסיים את לימודיו קיבל ביידן עבודה כיועץ בחברת האחזקות MBNA . פחות משנתיים לאחר מכן הפך לסגן נשיא החברה. בשנת 1998 מונה ביידן לתפקיד מנהל סוגיות מדיניות בנושא מסחר אלקטרוני במחלקת המסחר של ארצות הברית. בשנת 2000 החל האנטר לעבוד כלוביסט.
בין השנים 2001 עד 2008 היה ביידן שותף מייסד של משרד עורכי הדין "Oldaker, Biden, and Belair, LLP" בוושינגטון הבירה. ביידן שימש גם כשותף וכדירקטוריון בחברת המיזוגים והרכישות Eudora Global. בהמשך היה האנטר המנכ"ל, ולבסוף יו"ר הקרן PARADIGM Global Advisors.
בין השנים 2006 עד 2009 ביידן היה חבר בדירקטוריון של חברת הרכבות הממשלתית אמטרק. ביוני 2009 האנטר היה מהשותפים המייסדים של חברת הייעוץ הבינלאומית Rosemont Seneca Partners. במאי 2013 נבחר ביידן לתפקיד בכיר בתוכנית של הצי האמריקני. ב-17 באוקטובר 2014 הוחלט להדיח את ביידן מהצי האמריקני לאחר שהתגלה בבדיקת דם כי הוא עשה לאחרונה שימוש בקוקאין.
ביולי 2013 היה שותף בהקמה של קרן השקעות פרטית סינית יחד עם היזמים הסינים BHR Partners. בין השנים 2014 עד 2019 ביידן כיהן בדירקטוריון של יצרנית הגז הטבעי האוקראינית הגדולה בוריסמה אחזקות .
קמפיין הבחירות לנשיאות ארצות הברית 2020.
בשנת 2019 העלה נשיא ארצות הברית, דונלד טראמפ טענות בתקשורת שג'ו ביידן דרש לפטר תובע אוקראיני במטרה להגן על האנטר ביידן ותאגיד בוריסמה אחזקות מפני חקירה, אם כי מעולם לא נמצאו ראיות התומכות בטענות הללו. הניסיון של טראמפ ללחוץ על ממשלת אוקראינה לחקור את האנטר ביידן הוביל לפתיחת הליך ההדחה של דונלד טראמפ בספטמבר 2019, שהסתיים בהדחתו על ידי בית הנבחרים, וזיכויו של טראמפ בסנאט.
בספטמבר 2020, חודשיים לפני מועד הבחירות לנשיאות ארצות הברית 2020, התפרסם דו"ח של שתי ועדות של הרוב-הרפובליקני בסנאט שחקרו את ההאשמות בשחיתות כנגד ג'ו ביידן ובנו האנטר בנושא אוקראינה. חקירת הוועדות העלתה כי האנטר ביידן הפיק תועלת משם משפחתו המפורסם לשם סגירת עסקאות. תפקידו בבוריסמה אחזקות בזמן שאביו היה סגן נשיא ואחראי על המדיניות כלפי אוקראינה יצרה מראית עין של ניגוד עניינים והטרידה בכירים במשרד החוץ האמריקאי. עם זאת, ב-87 העמודים של דו"ח הוועדה לא נמצאו שום עדויות או ראיות לכך שג'ו ביידן פעל להטיית המדיניות האמריקאית כלפי אוקראינה או פעל שלא כשורה.
באוקטובר 2019 התפטר האנטר ביידן מהדירקטוריון של קרן ההשקעות הפרטית הסינית אותה הקים, לדבריו כדי להימנע מהצגת מצב שווא של ניגוד אינטרסים משום שאביו הפך למועמד המפלגה הדמוקרטית בבחירות לנשיאות ארצות הברית 2020.
ב-14 באוקטובר 2020 פרסם העיתון ניו יורק פוסט מייל ממקור לא-ידוע שמרמז על כך שואדים פוז'רסקי, בכיר בתאגיד בוריסמה אחזקות בו עבד באותה העת האנטר ביידן, מודה להאנטר על כך שארגן פגישה בינו לג'ו ביידן. לאור אמינותו המפוקפקת של המידע בחרו טוויטר ופייסבוק להגביל את הפצת הקישור לתחקיר של הניו יורק פוסט. טוויטר אף חסמו באופן זמני את החשבון האישי של דוברת הבית הלבן קיילי מקנאני משום שניסתה לשתף את הכתבה בטוויטר, ובנוסף לכך גם חשבונות רשמיים של הניו יורק פוסט והקמפיין של טראמפ נחסמו באופן זמני על ידי טוויטר, עד אשר מחקו את הציוצים שלהם בנושא, דבר שגרם לסנאטורים רפובליקנים לדרוש לקיים דיון בוועדות בסנאט בהתערבות לכאורה של טוויטר ופייסבוק בבחירות בארצות הברית.
3 ימים לאחר מכן פורסם כי ה-FBI חוקר אם הייתה התערבות של גורמים רוסיים בעניין פרסום המיילים של ביידן.
חיים אישיים.
בשנת 1993 התחתן האנטר עם קתלין בולה. לזוג שלוש בנות - נעמי, פיניגן ומייסי. בני הזוג נפרדו בשנת 2015 והתגרשו בשנת 2017. בשנת 2016 החל לצאת עם האלי ביידן, אלמנתו של אחיו בו.